**Összefoglaló a Villamos-energia iparági adatcsere kommunikáció változásairól és az éles indulásról**

1. **Iparági adatcsere kommunikáció változásai**

Az új iparági adatcsere modell folyamatok és a kapcsolódó adatcsere üzenetek egységes éles használatba vétele három szakaszban történik:

* 1. szakasz: 2024. január 8-tól megtörtént
* 2. szakasz: 2024. június 30-án történik az éles indulása
* 3. szakasz: 2025. július elejétől

A 2-es szakaszban, 2024. július 1-el a következő adatcsere folyamatok és üzenetek engedélyesek közötti kommunikációja, használata és/vagy módosított működése indul el:

* **SZT-01 Új bekapcsolás és különmérés esetek kezelése, valamint az MF-03 Ideiglenes bekapcsolás kezelése folyamatok**
	+ Érintett üzenetek: UTILMD UB1, UB2, UB3 és IK üzenetek
	+ A versenypiaci kereskedők és MVM NEXT DÉMÁSZ ESZ esetében jelenleg e-mail alapú kommunikáció történik, ez 2024.07.01-től UTILMD alapú üzenet kommunikációval történik.
	+ Változás, hogy a folyamatot a kereskedő tudja indítani, az elosztó által előzetesen kiállított POD lap alapján.
	+ Az általános POD lapok érvényesség vége 2024.06.30. 2024.07.01-től a folyamat indítása UB1-es üzenettel, POD lap alapján kell, hogy történjen.
	+ Az üzenet xml tartalmi előírásait a Message Formats tartalmazza.
	+ Az új folyamatok folyamatábráit és a kiegészítő leírásokat az Adatcsere Szabályzat Melléklet 4.1-es és 4.10-es fejezetei tartalmazzák.
* **SZT-02 Háztartási méretű kiserőművek hálózatra csatlakozásának kezelése**
	+ Érintett üzenetek: UTILMD TM, TX és MSCONS üzenetek
	+ Az üzenetek xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.2-es fejezete tartalmazza.
* **MF-01 Tartozás miatti kikapcsolások kezelése (Engedélyesek által kezdeményezett) és MF-02 Tartozás miatti visszakapcsolások kezelése (Engedélyesek által kezdeményezett)**
	+ Érintett üzenetek: FELFUG 01, 02, 03, 05, 06, 07, 08, 09, 11, 12, 13, 15 üzenetek
	+ Az üzenetek xml tartalmi előírásait a Message Formats tartalmazza.
	+ Az új folyamatok folyamatábráit és a kiegészítő leírásokat az Adatcsere Szabályzat Melléklet 4.8-as és 4.9-es fejezetei tartalmazzák.
* **MF-04 Felhasználó kérésére induló végleges megszüntetés**
	+ Érintett üzenetek: UTILMD FM1 és FM2, valamint az MSCONS és INVOIC üzenetek
	+ Ügyviteli változás, hogy fogyasztási hely végleges megszüntetése folyamat 2024.07.01-től az ESZ / Kereskedő oldaláról indulhat.
	+ Az üzenetek xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.11-es fejezete tartalmazza.
* **MF-05 Teljesítményváltozás igény meglévő POD-on**
	+ Érintett üzenetek: UTILMD TM, TX és TT üzenetek
	+ Az üzenetek xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.12-es fejezete tartalmazza.
* **MF-06A Előre fizetős mérő felszerelése (szociálisan rászoruló fogyasztó, illetve termék esetén)**
	+ Érintett üzenetek: UTILMD S03, S03\_2, S03\_3, UTILMD TM, TX és MSCONS üzenetek
	+ Az üzenetek xml tartalmi előírásait a Message Formats tartalmazza.
	+ Az új folyamatok folyamatábráit és a kiegészítő leírásokat az Adatcsere Szabályzat Melléklet 4.13-as fejezete tartalmazza.
* **MF-06B Előre fizetős mérők cseréje meghibásodás miatt**
	+ Érintett üzenet: UTILMD TM üzenet
	+ Az üzenet xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.14-es fejezete tartalmazza.
* **MF-06D Előre fizetős mérő leszerelése és normál mérő felszerelése**
	+ Érintett üzenetek: UTILMD S03, S03\_2, S03\_3, UTILMD TM, TX és MSCONS üzenetek
	+ Az üzenetek xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.16-os fejezete tartalmazza.
* **MF-07 Műszaki ok miatti kikapcsolás és visszakapcsolás kezelése**
	+ Érintett üzenet: UTILMD TO üzenet
	+ Az üzenet xml tartalmi előírásait a Message Formats tartalmazza.
	+ Az új folyamat folyamatábráját és a kiegészítő leírást az Adatcsere Szabályzat Melléklet 4.17-es fejezete tartalmazza.
* **Reklamáció vagy ügy indítása ESZ/KER és elosztó oldaláról**
	+ ESZ esetében 2024.07.01-től RKUTIL üzenetben történik a reklamációs és az ügyátadás kommunikációja. Az új folyamat folyamatábráját és a kiegészítő leírást az Adatcsere Szabályzat Melléklet 4.17-es fejezete tartalmazza.
	+ A versenypiaci kereskedők és az elosztók között marad a jelenlegi működésben használt e-mailes kommunikáció.
	+ Az Adatcsere Szabályzat mellékletének 6.3-as fejezetében szereplő átmeneti működés érvényét veszíti.

Az elosztók által biztosított SFTP szerver kereskedői könyvtárainak használatában is van változás:

| **Adattípus és SFTP könyvtárnév** | **Adattartalom** | **Változik-e 2024. július 1-től** | **Adatcsere szakasz érintettség** |
| --- | --- | --- | --- |
| TGORBE | Profilgörbék, MAVIR XML üzenetek | NEM | 1-es szakasz óta használt |
| REGISZTER | MSCONS XML üzenetek | NEM | 1-es szakasz óta használt |
| UTILMD | Az összes 2-es szakaszban élesített folyamat UTILMD üzenete ide kerül fel: UTILMD TO, UB1, UB2, UB3, IK, FM1, FM2, S03, S03\_2, S03\_3 | NEM | 1-es szakasz óta használt |
| ANALITIKA | Aggregált számla analitikák, INVOIC XML | NEM | 1-es szakasz óta használt |
| ME\_ANALITIKA | Mennyiségi eltérés számla analitika melléklet | NEM | 1-es szakasz óta használt |
| SZINKRON | Törzsadatszinkron üzenetek | NEM | 1-es szakasz óta használt |
| FELFUG | Felfüggesztés üzenetekFFE CSV fájl | IGEN | Iparágilag a 2-es szakaszban kezdődik meg a használata. |
| RKUTIL | RKUTIL üzenetek | IGEN | Iparágilag a 2-es szakaszban kezdődik meg a használata az ESZ és az elosztók közötti kommunikációban. |
| MEGHAT | KER – KER közötti kommunikációra | ÚJ könyvtár lesz | Iparágilag a 3-as szakaszban élesítjük. |
| PUBLIC | EFM feltöltés CSV fájlEgyedi megállapodás alapján további fájlok bekerülhetnek ide. | IGEN, új könyvtár lesz | 1-es szakasz óta használt |

Az Adatcsere Szabályzat Melléklet dokumentum 5. fejezete részletesen bemutatja az adatcsere kommunikáció technikai feltételeit, a fájl név konvenciókat, az SFTP alapú működés további részleteit.

Az elosztói SFTP szerverhez való kereskedői hozzáféréseket az engedélyesek közvetlenül tudják intézni, ahol ez a 2-es szakaszban induló folyamatok és üzenetek miatt szükséges.

Az iparági adatcsere kommunikációt **iparági adatcsere konverter** támogatja azon engedélyeseknél, akik az XML alapú üzenetek előállítására vagy feldolgozására rendszer oldali fejlesztéseket nem hajtottak végre.

* Az iparági adatcsere konverter online verziója itt érhető el: [Converter (adatcsere.hu)](https://adatcsere.hu/DataExchangeConverterElx/)
* Az iparági adatcsere konverternek elérhető és letölthető a szerverre telepíthető verziója az online konverter verzió felületéről, a jobb alsó sarokban elérhető Letöltések menüpontból.
* Ugyanezen Letöltések menüpont alatt találhatóak az üzenet specifikációk aktuális változatai is: Message Formats (UTILMD, FELFUG, MSCONS, INVOIC, SZINKRON üzenetekre vonatkozóan) és az RKUTIL.
1. **A 2-es adatcsere szakasz átállási ütemezése**

**Az iparági adatcsere kommunikáció 2-es szakasz folyamatainak éles indulása 2024.07.01. (hétfő) reggel 6.00 óra.** Kivételt képez az MVM NEXT NP2 rendszere, ahol a migrációt követően a tervezett éles indulás 2024.07.15. reggel 06.00 óra.

* Az éles indulást megelőző napon – **2024.06.30-án vasárnap** – az adatcsere kommunikációban **tervezett üzemszünet lesz**.
	+ Ekkor történik meg engedélyesi oldalon a fejlesztések és az alkalmazások változásainak élesítése.
	+ Valamint az elosztói engedélyesek által üzemeltetett SFTP szerver mappákban is a változások élesítésre kerülnek.
* Kivételt képeznek a következőek:
	+ TGÖRBE Napi állományt 2024.06.30. 07.00 órára kihelyezik az elosztók az SFTP-n a megfelelő kerekedői mappákba.

Az éles indulásra való felkészülés és az átállás előkészítése az engedélyesek számára a következő feladatok és határidők kezelését jelenti a jelenlegi adatcsere üzenetek esetében:

* **MSCONS üzenetek küldése:**
	+ Az elosztói engedélyesek tervezetten 2024.06.28. éjfélig, de legkésőbb 2024.06.29. szombat 02.00-ig az sftp szerverre kihelyezik az üzeneteket.
* **INVOIC üzenetek küldése:**
	+ Az elosztói engedélyesek tervezetten 2024.06.28. éjfélig, de legkésőbb 2024.06.29. szombat 02.00-ig az sftp szerverre kihelyezik az üzeneteket.
* **UTILMD Törzsadat és Fogyasztóváltozás üzenetek küldése**:
	+ Az átállást megelőzően az UTILMD Törzsadat és Fogyasztóváltozás üzeneteket az engedélyesek 2024.06.28. (péntek) 16.00 óráig küldhetik.
	+ Ez alól kivételt képezhetnek az UTILMD TM üzenetek, illetve a kereskedők által küldendő UTILMD D01-es és D05-ös üzenetek, melyeket egyes engedélyesek 2024.06.28. (péntek) éjfélig fogják küldeni.
	+ Kérés a kereskedők felé, hogy amennyiben 2024.06.28. 16.00 – 24.00 között az elosztók részére UTILMD D01-es vagy D05-ös Fogyasztóváltozás üzenetet küldenek, arról az érintett elosztókat e-mailben tájékoztassák.
	+ 2024.06.29-én (szombaton) éjfélig automatikus elutasító válaszüzeneteket küldhetnek az engedélyesek.
* **UTILMD POD kikérő üzenetek küldése**:
	+ 2024.06.28. 16.00 óráig történik iparágilag a POD kikérő üzenetek küldése és fogadása az átállás előtt.
* **UTILMD Tab védendő fogyasztók kezelése**:
	+ 2024.06.28. 16.00 óráig történik az UTILMD Tab üzenet küldés és fogadás.
* **Kereskedőváltás bejelentő táblák küldése**:
	+ A kereskedők az átállás ideje alatt is küldhetik e-mailben a kereskedőváltás bejelentő táblákat.
* **TGORBE adatok küldése**:
	+ A TGORBE NAPI állományokat az elosztók 2024.06.29-én és 2024.06.30-án reggel küldik.
	+ A TGORBE Napon belüli állományokat az MVM DÉMÁSZ, az EON elosztók és az OPUS TITÁSZ 2024.06.30-án is küldeni fogja.
* **SZINKRON üzenet** nem érintett az átáálásban.
1. **Kiegészítések a 2-es adatcsere szakasz folyamatainak éles indulásához**

A következő folyamatok esetében az iparági kezelés a következőképpen tervezett:

* **MF-04 Felhasználó kérésére induló végleges megszüntetés:**
	+ Jelenleg elosztói oldalon indul a folyamat. A 2024.06.30-ig beérkezett ügyfél igényeket még elosztói oldalon elindítják.
	+ A műszaki munka elvégzését követően e-mailben tájékoztatják a kereskedőket a jelenlegi folyamat szerint. Illetve UTILMD TM üzenetet is küldeni fognak a kereskedőknek.
	+ 2024.07.01-től a kereskedők indítják. Amennyiben az elosztóhoz érkezik a fogyasztási hely végleges megszüntetése igény, ügyátadásként (RKUTIL ESZ esetében, e-mailben versenypiaci kereskedők esetében) átkerül a kereskedőhöz.
* **MF-07 Műszaki ok miatti kikapcsolás és visszakapcsolás kezelése**
	+ A 2024.06.30. előtt műszaki ok miatt kikapcsolt POD-ok esetében a visszakapcsolást az elosztók 2024.07.01-től UTILMD TO üzenetben küldik a kereskedők felé.
* **SZT-01 Új bekapcsolás és különmérés esetek kezelése és az MF-03 Ideiglenes bekapcsolások kezelése**:
	+ Az összes, 2024.07.01-után is még érvényes általános befogadó nyilatkozat 2024.06.30-al hatályát veszíti.
	+ Konkrét POD-ra vonatkozó befogadó nyilatkozatok kezelése: A kereskedők 2024.06.28-án 14.00 óráig fognak befogadó nyilatkozatot kiállítani.

A következő folyamatok esetében eltérések lehetnek az egyes engedélyesek között az átállás előtt indított ügyek kezelésében. Ezek a következőek:

* **SZT-01 Új bekapcsolás és különmérés esetek kezelése és az MF-03 Ideiglenes bekapcsolások kezelése**:
	+ Az EON elosztók esetében a következő lesz az eljárás:
		- Aminek a kommunikációja e-mailben kezdődött el, az átállás után is abban lesz befejezve.
		- Amennyiben MGT-t vagy igénybejelentőt is kiadta az elosztó, POD lapot is küldeni fog az elosztó 2024.07.01. után és UTILMD UB1-es üzenetet várnak a kereskedőtől és UTILMD UB3-as üzenettel jeleznek vissza.
		- Abban az esetben, amikor az ügyfél már bevitte az elosztóhoz a kereskedői befogadó nyilatkozatot, akkor a munkavégzést követően e-mailben jeleznek vissza.
		- Ahol a műszaki munka folyamatban van, ott a munka befejezését követően e-mailes visszajelzés fog menni a kereskedő felé.
	+ Az OPUS TITÁSZ esetében a következő lesz az eljárás:
		- Érvényes befogadó nyilatkozat alapján 2024.07.01. után is elindítja az új bekapcsolás igényt.
		- Igénybejelentés alapján, érvényes befogadó nyilatkozat nélkül már az új folyamat szerint, POD lapot állítanak ki az ügyfélnek és a kereskedőtől várják az UTILMD UB1-es üzenet küldését.
	+ Az MVM Hálózat esetében a következő lesz az eljárás:
		- Az összes, 2024.07.01-után is még érvényes általános befogadó nyilatkozat 2024.06.30-al hatályát veszíti. Tehát általános befogadó nyilatkozatot 2024.06.30-ig beérkező készre jelentés esetén lehet elfogadni. Készre jelentés alatt „a műszaki és gazdasági feltételek rendelkezésre állnak” fogalmat értik.
		- 2024.06.30-ig történhet befogadó nyilatkozat alapján a kereskedői szerződés igazolása, 2024.06.30-ig beérkező készre jelentés esetén.
		- 2024.07.01-ét követő készre jelentés esetén csak POD lap alapján történhet a kereskedői szerződés igazolása.
		- Ha befogadó nyilatkozat alapján történik a kereskedői szerződés igazolása, akkor a régi, email-es módon történik az adatcsere üzenetváltás.
		- Ha POD lap kerül kiadásra, akkor 2024.07.01-után életbelépő adatcsere üzenettel történik az adatcsere üzenetváltás.
* **MF-02 Tartozás miatti visszakapcsolások kezelése (Engedélyesek által kezdeményezett)**
	+ AZ OPUS TITÁSZ és MVM DÉMÁSZ elosztók azokra a POD-okra tudnak FELFUG visszakapcsolási igényt fogadni, ahol a kikapcsolás is FELFUG üzenetben érkezett. Igy az átállás előtt kikapcsolt POD-ok visszakapcsolási igényét e-mailben tudják kezelni 2024.07.01. után.
	+ Az EON elosztók és az MVM ÉMÁSZ elosztó azokra a POD-okra is tud 2024.07.01. után FELFUG visszakapcsolási igényt fogadni, ahol a kikapcsolás megrendelése még e-mailben érkezett.